En aragonés, en os lugars que no tienen garra río u curso d'augua cabaloso en a redolada, o termin glera a sobén tamién s'emplega ta qualsiquier puesto do los cantals bi sigan acumulatos de traza natural (en contraposición con as torrocatas, que dimanan d'estorrocar-se las construccions humanas) y s'emplega ta referir-se a las tarteras d'a montanya. Ixe uso segundo se puet considerar una adaptación per contimparanza con as gleras fluvials y no pas un termino especifico, perque ta ixo se conoixe en tot lo Pireneu a parola «tartera» que ye un termino mes achustato.